ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՇԽԱՏԱՆՔԻ ԵՎ ԱՇԽԱՏԱՎՈՐՆԵՐԻ ՕՐՎԱ ԿԱՊԱԿՑՈՒԹՅԱՄԲ

Սիրելի՛ անեցիներ

Շնորհավորում եմ բոլորիս Աշխատանքի և Աշխատավորների միջազգային օրվա կապակցությամբ:

Բոլորիս կյանքում միշտ էլ կարևորվել է աշխատանքը, քանի որ հենց աշխատանքն է համարվում այն միակ միջոցը, որը մեզ տանում է արժանապատիվ կյանքով ապրելու, առաջ գնալու, բարգավաճելու, զարգանալու և նոր հնարավորություններ ստեղծելու ճանապարհով։ Ես վստահ եմ, որ միայն համառ և քրտնաջան աշխատանքի շնորհիվ մենք կարող ենք հասնել կարևոր արդյունքների՝ ստեղծելով լավագույնն ու մնայունը:

Մաղթում եմ բոլորիդ ստեղծագործ աշխատանք, բազում ձեռքբերումներ և հաջողություններ, թող ձեզանից յուրաքանչյուրը գնահատված զգա իրեն և ջանք չխնայի իր աշխատանքով նպաստելու հայրենի երկրի շենացմանը։

Սիրելի՛ աշխատավորներ, առո՛ղջ եղեք, ուժեղ և եռանդուն: